Kord juba vedama saanud, ei paista Üllari innukas õppimisesoov enam kuidagi raugevat. Gümnaasiumi lõpueksamidki tegi mees juba kindla teadmisega, et jätkab Tartu ülikoolis arheoloogiaõpingutega. "Ajalugu lihtsalt huvitab mind," põhjendab ta oma valikut. Ja ei mingit "kaugnokkimist" kolm päeva kuus - Üllar on statsionaarne tudeng. Hoolimata sellest, et tal on kaks  last, igapäevane töö ning hobid pealegi. Harrastusi on mehel omajagu - kitarrimäng ansamblis Naabri Valve ning mootorrattad. "Motovärk on haigus," muheleb ta. See haigus tabas teda poisikesena ja kestab siiamaani.